ઉના-ગીરગઢડા પંથકમાં છેલ્લા આઠ દિવસથી આભ ફાટ્યું હોય તેવી સ્થિતિ જોવા મળતા સવારના ૭ વાગ્યાથી બપોર સુધીમાં એટલે ૭ કલાકમાં ૧૫ ઇંચથી વધુ વરસાદ વરસી જતાં જનજીવન ખોરવાઈ ગયું હતું અને તાલુકાના ૪૦થી વધુ ગામો બેટમાં ફેરવાઈ ગયા હતા અને અનેક ગામો સંપર્ક વિહોણા થઇ ગયા હતા વ્યાપક વરસાદના પગલે ઉનાનો તમામ હાઇવે રસ્તા પર પાણી ફરી વળતા ઉના સંપર્ક વિહોણુ થઇ ગયેલ જ્યારે તંત્ર તેમજ એનડીઆરએફની ટીમ બચાવ કામગીરીમાં લાગી જતાં અલગ-અલગ ગ્રામ્ય વિસ્તારોમાંથી ૫૦થી વધુ લોકોને સલામત સ્થળે ખસેડવામાં આવેલ હતા અને વ્યાપક વરસાદને પગલે અનેક માલઢોર પાણીમાં તણાઇ ગયેલ હોવાના અહેવાલ જાણવા મળી રહ્યા છે તેમજ હજારો વિઘા જમીનનું ધોવાણ થઇ ગયેલ હોવાનું જાણવા મળી રહ્યુ છે.